በቤኒሻንጉል ጉምዝ ከ 31ሺህ በላይ ሄክታር መሬት በአትክልትና ፍራፍሬዎች መሸፈኑ ተገለጸ
በቤኒሻንጉል ጉምዝ ክልል በዘንድሮ የበጀት ዓመት ከ31 ሺህ በላይ ሄክታር መሬት በአትክልትና ፍራፍሬዎች መሸፈኑ ተገለጸ ።  በቤንሻንጉል ጉሙዝ ክልል በዘንድሮው ዓመት ከ72 ሺ በላይ ሄክታር መሬት በመስኖ ለማልማት ታቅዶ በመጀመሪያው ዙር የመስኖ ሥራ ከ31 ሺ በላይ ሄክታር መሬት በተለያዩ የጓሮ አትክልቶችና ፍራፍሬዎች ተሸፍኗል፡፡በዚህም 4ነጥብ 3 ሚሊየን ኩንታል ምርት ተገኝቷል፡፡ የአርሶ አደሮችን የምግብ ዋስትና ለማረጋገጥ ለመስኖ ልማት ትኩረት ሰጥቶ እየሰራ መሆኑን  የቤኒሻንጉል ጉሙዝ ክልል ግብርናና ገጠር ልማት ቢሮ ለዋልታ ቴሌብዥን ገልጿል፡፡በካማሺ ዞን ብቻ 7 ሺ 5 መቶ አርሶ አደሮች በመስኖ ልማት ስራ መሳተፋቸውንም አስታውቋል፡፡በካማሺ  ዞን  የሚገኙ አርሶ አደሮች የግብርና ግብዓቶችንና ቴክኖሎጂዎችን መጠቀም ከጀመሩ ወዲህ ምርታማነታቸው  እየጨመረ መምጣቱን ገልፀዋል፡፡ 